- Hindi News
- National
- पूर्व आयुक्त जोधाराम विश्नोई के कहने पर ही आरोपी लिपिक ने फर्जी पट्टों पर स्कैन करवाए थे हस्ताक
पूर्व आयुक्त जोधाराम विश्नोई के कहने पर ही आरोपी लिपिक ने फर्जी पट्टों पर स्कैन करवाए थे हस्ताक्षर
बहुचर्चितफर्जी पट्टा प्रकरण में गिरफ्तार नगर परिषद के गिरफ्तार आरोपी लिपिक योगेश आचार्य से पुलिस ने पूछताछ के बाद उसकी निशानदेही पर बुधवार को एक कंप्यूटर की दुकान पर छापा मारा। दुकानदार अमित माथुर को गिरफ्तार किया और वहां से कंप्यूटर समेत कई दस्तावेज बरामद किए। बुधवार को जोधपुर पुलिस कमिश्नर अशोक राठौड़ भी बाड़मेर पहुंचे और पूरे मामले को लेकर परिवादियों से सुनवाई की। राठौड़ ने आरोपी लिपिक से भी करीब आधा घंटा तक पूछताछ की। अब तक की पुलिस पूछताछ में सामने आया है कि पूर्व आयुक्त जोधाराम विश्नोई की भी फर्जी पट्टे जारी करने में मिलीभगत है। जोधाराम अभी नागौर नगर परिषद में आयुक्त के पद पर पद स्थापित है।
फर्जी पट्टा प्रकरण के जांच अधिकारी डीएसपी ओपी उज्जवल ने बताया कि योगेश आचार्य से पूछताछ के बाद अमित माथुर पुत्र हीरालाल माथुर निवासी लक्ष्मी नगर को गिरफ्तार किया है। अग्रवाल मोहल्ला में थार कम्प्यूटर के नाम से इसकी दुकान है। फर्जी पट्टों पर माथुर ने ही हस्ताक्षर स्कैन किए थे। यह आरोपी ने जुर्म कबूल कर लिया है। मौके से कम्प्यूटर अन्य रिकार्ड को भी जब्त किया गया। देर शाम अमित माथुर को कोर्ट में पेश कर छह दिन के पुलिस रिमांड पर लिया गया है।
बड़ी साजिश से हुआ था पट्टों का फर्जीवाड़ा
खसरा1468 में पट्टों का फर्जीवाड़ा बड़ी साजिश के तहत किया गया ताकि कोई सबूत भी नहीं मिले। इसके लिए हस्ताक्षर स्केन कर लगाए। आयुक्त ने पट्टों पर तारीख भी वही लिखी, जिस दिन आयुक्त स्वयं बाड़मेर से बाहर होना बताया। जिस 16 अक्टूबर को पट्टे जारी करना बताया गया है, उस दिन आयुक्त धर्मपाल ने ज्वाइन कर लिया था। इतना ही नहीं फर्जी पट्टों पर नंबर डाले गए है, उनके स्थान पर डिस्पैच रजिस्टर में दूसरे नाम से एंट्री है। यह सब इसलिए किया गया था ताकि भविष्य में कभी मामला उजागर हो तो उसके सबूत सामने नहीं आए।
तत्कालीन आयुक्त जोधाराम विश्नोई ने 12 सितंबर को कोतवाली थाने में एफआईआर दर्ज करवाई थी उसमें कहीं योगेश आचार्य का नाम नहीं है, जबकि चेतना खत्री देवीलाल खत्री के नाम से जारी पट्टा संख्या 321 और 322 पर किए गए हस्ताक्षर स्केन कर लगाए जाने का मामला दर्ज करवाया है। खसरा 1468 के इस प्रकरण की यह पहली एफआईआर थी, जिसमें आयुक्त खुद ने कई सवाल छोड़े है। नगर परिषद से मूल पत्रावली गायब थी, मूल पट्टे की कॉपी थी। ऐसे में आयुक्त को पट्टों पर उनके हस्ताक्षर फर्जी होने का संदेह तो हो सकता है, लेकिन उनके हस्ताक्षर स्केन कर लगाए गए है, यह जानकारी पहले से कैसे मिल गई। पुलिस को संदेह है कि तत्कालीन आयुक्त को इसकी पहले से जानकारी थी।
जो दोषी होगा, उसके खिलाफ केस बनेगा : राठौड़
एसपी आफिस में बुधवार को संवाददाताओं से रूबरू होते हुए जोधपुर पुलिस कमिश्नर अशोक राठौड़ ने बताया कि मुख्यमंत्री के बाड़मेर दौरे के दौरान उन्हें जनप्रतिनिधियों की ओर से फर्जी पट्टा प्रकरण की शिकायत की गई थी। सीएम के निर्देश पर नगर परिषद में अनियमितताओं की जांच उनके द्वारा की जा रही है। एक आरोपी योगेश आचार्य को गिरफ्तार किया है, जिससे कई अहम सुराग हाथ लगे है। पुलिस मामले के इंवेस्टिेगेशन में लगी हुई है। इस मामले में जो भी दोषी होगा उसके खिलाफ केस बनेगा और सजा मिलेगी। पत्रकारों के सवाल पर कहा कि पुलिस इन 11 पट्टों के अलावा भी नगर परिषद में लंबे समय से हो रहे फर्जीवाड़े की जांच करेगी, ताकि सच्चाई सामने लाई जा सके। इसके अलावा अन्य विभाग और एजेंसियों की भी मदद ली जा रही है। करीब तीन घंटे तक राठौड़ ने फर्जी पट्टा प्रकरण से जुड़ी शिकायतों परिवादों को भी सुना। राठौड़ ने इस मामले में त्वरित कार्यवाही को लेकर एसपी परिस देशमुख, एएसपी विपिन शर्मा, डीएसपी ओपी उज्ज्वल की तारीफ भी की।
कमिश्नरने आधे घंटे तक की लिपिक से पूछताछ
कमिश्नरअशोक राठौड़ ने योगेश आचार्य से करीब आधा घंटा तक पूछताछ की। इसमें फर्जी प्रकरण से जुड़े कई राज उगले है। पुलिस योगेश की निशानदेही पर कई अन्य कार्मिकों और अधिकारियों से भी पूछताछ कर सकती है।
आयुक्त की एफआईआर: मेरेहस्ताक्षर किसी दस्तावेज से स्कैन कर पट्टों पर लगाए
सवाल:हस्ताक्षरफर्जी नहीं है और स्केन कर लगाए ये पहले ही दिन कैसे पता चल गया?
सोमवार को पुलिस की टीम तत्कालीन आयुक्त जोधाराम विश्नोई से पूछताछ करने नागौर पहुंच गई थी, लेकिन पुलिस टीम के आने की भनक लगने और योगेश के सरेंडर होने की खबर के बाद से विश्नोई ड्यूटी पर नहीं है। पुलिस ने तलाश भी की है, लेकिन देर रात तक आयुक्त का कोई सुराग नहीं
गिरफ्तार लिपिक ने कहा है कि खसरा 1468 में बनाए गए फर्जी पट्टों पर हस्ताक्षर जोधाराम विश्नोई के कहने से ही स्केन किए थे। विश्नोई की सहमति से ही खाते में कैश रसीदें काटी गई। 11 पट्टों के करीब 35 लाख रुपए नगर परिषद खाते में जमा है। हस्ताक्षर स्केन कर लगाने में विश्नोई की सहमति ली गई।
पूर्व आयुक्त विश्नोई का नाम सामने आने के बाद पुलिस की टीम नागौर पहुंची और आयुक्त की तलाश की जा रही है। आयुक्त के दोनों फाेन स्विच ऑफ रहे हैं। फर्जी पट्टा प्रकरण मामले में जोधाराम विश्नोई से पुलिस पूछताछ कर सकती है, क्योंकि जोधाराम की भूमिका भी संदिग्ध बताई जा रही है।
लिपिक से पूछताछ में सामने आया है कि उसने आयुक्त अन्य के हस्ताक्षर बाहर के किसी कम्प्यूटर ऑपरेटर से स्कैन करवाए थे। योगेश की निशानदेही पर पुलिस ने अमित माथुर को गिरफ्तार कर लिया और उसके कब्जे से एक कम्प्यूटर, स्केनर, रंगीन प्रिंटर अन्य नगर परिषद के दस्तावेज भी जब्त किए है।
बाड़मेर. फर्जी पट्टा प्रकरण में एक दुकान से फाइलंे कंप्यूटर की जांच करते डिप्टी आेमप्रकाश उज्जवल पुलिसकर्मी
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva